  มาทานร้านนี้รอบที่สี่หรือห้าแล้วแต่ทุกๆครั้งที่ผ่านมาได้แต่นั่งมองหม้อทองเหลืองที่ใส่กระเพาะปลาว่างเปล่า มาคราวนี้สมใจอยากได้ทานกันแล้วถือว่าลองครบทุกเมนูของร้านนี้เรียบร้อย กระเพาะปลาชั้นนี้อยู่ในน้ำแดงที่รสชาติกลมกล่อมไม่แพ้เหลาเลยแถมใส่เนื้อปูก้อนโตมาให้อีกด้วยในราคาจิ๊บๆคุ้มที่สุด ก๋วยจั๊บใส่เครื่องมาเต็มชามเช่นเคยน้ำซุปหอมเครื่องเทศ เกี๊ยวที่ใส่ไส้ที่ปรุงรสมาเหนียวนุ่มกำลังดีหอมกลิ่นน้ำมันงาก็เป็นเมนูน้องใหม่ล่าสุดของร้านแต่รสชาติไม่เป็นรองใครเลย แต่ที่ประทับใจที่สุดคือลุงกับป้าเจ้าของร้านที่ให้การต้อนรับอย่างอบอุ่นทุกครั้งที่มาเยือน